รัฐบาลไทย-ข่าวทำเนียบรัฐบาล-กระทรวงเกษตร ฯ โดย ส.ป.ก. จัดงานครบรอบวันคล้ายวันสถาปนา ภายใต้แนวคิด “42 ปี สืบสานพระราชปณิธาน บนผืนดินของพ่อ”
วันจันทร์ที่ 6 มีนาคม 2560
กระทรวงเกษตร ฯ โดย ส.ป.ก. จัดงานครบรอบวันคล้ายวันสถาปนา ภายใต้แนวคิด “42 ปี สืบสานพระราชปณิธาน บนผืนดินของพ่อ”
กระทรวงเกษตรและสหกรณ์ โดย ส.ป.ก. จัดงานครบรอบวันคล้ายวันสถาปนา ภายใต้แนวคิด “42 ปี สืบสานพระราชปณิธาน บนผืนดินของพ่อ”
พลเอกปัฐมพงศ์ ประถมภัฏ ผู้ช่วยรัฐมนตรีประจํากระทรวงเกษตรและสหกรณ์ กล่าวในโอกาสเป็นประธานพิธีเปิดงานวันคล้ายวันสถาปนาสํานักงานการปฏิรูปที่ดินเพื่อเกษตรกรรม ครบรอบ 42 ปี ในวันที่ 6 มีนาคม 2560 ภายใต้แนวคิด “42 ปี สืบสานพระราชปณิธาน บนผืนดินพ่อ” ณ สํานักงานการปฏิรูปที่ดินเพื่อเกษตรกรรม (ส.ป.ก.) ว่า ส.ป.ก. ถือเป็นหน่วยงานหลักในการจัดที่ดินทํากินให้แก่เกษตรกร ได้ดําเนินการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้เกษตรกร จํานวน 2.7 ล้านราย เนื้อที่ประมาณ 36 ล้านไร่ โดยได้ดําเนินการแก้ไขปัญหาการครอบครองที่ดินในเขตปฏิรูปที่ดินเพื่อเกษตรกรรมโดยมิชอบด้วยกฎหมาย อาศัยอํานาจตามความในมาตรา 44 แห่งรัฐธรรมนูญฯ ตามคําสั่งหัวหน้า คสช. ที่ 36/2559 ลงวันที่ 5 กรกฎาคม 2559 มีพื้นที่เป้าหมาย 443,501 ไร่ ใน 28 จังหวัด สามารถยึดคืนพื้นที่มาได้ 310,167 ไร่ และคืนให้ผู้ครอบครองเดิมที่มีหลักฐานตามประมลกฎหมายที่ดินแล้ว 126,919 ไร่ จากพื้นที่ทั้งหมดที่ยึดคืนมาได้ในปี 2559 ส.ป.ก. มีการวางแผนจะจัดให้เกษตรกรจํานวน 100,000 ไร่ โดยแบ่งออกเป็น 2 ระยะ คือ ระยะแรก พื้นที่ 30,000 ไร่ ในพื้นที่ 9 จังหวัด ซึ่งจะดําเนินการให้แล้วเสร็จภายในเดือนเมษายน 2560 และระยะที่ 2 ประมาณ 70,000 ไร่ คาดว่าจะแล้วเสร็จภายในกันยายน 2560 นี้ อย่างไรก็ตาม การดําเนินการจัดที่ดินในพื้นที่ 30,000 ไร่แรก จํานวน 33 แปลงนั้น ได้ดําเนินการสํารวจออกแบบวางแผนแม่บทแล้ว จํานวน 18 แปลง อยู่ระหว่างการดําเนินการ 15 แปลง งานปรับพื้นที่และปรับปรุงถนนโดยกองทัพบก โดยทหารช่างจํานวน 6 แปลง การพัฒนาแหล่งน้ําเพื่อการเกษตรดําเนินการแล้ว จํานวน 9 แปลง ซึ่งคาดว่าจะแล้วเสร็จตามกําหนด
นายสมปอง อินทร์ทอง เลขาธิการ ส.ป.ก. กล่าวเพิ่มเติมว่า การจัดงานวันคล้ายวันสถาปนาของ ส.ป.ก. ในปีนี้จัดขึ้นระหว่างวันที่ 6 – 8 มีนาคม 2560 โดยมีวัตถุประสงค์ เพื่อสืบสานเจตนารมณ์ของการปฏิรูปที่ดินเพื่อเกษตรกรรม จัดที่ดินทํากินให้แก่เกษตรกรและพัฒนาที่ดินในเขตปฏิรูปที่ดิน รวม 72 จังหวัด และได้ขับเคลื่อนยุทธศาสตร์ตามนโยบายของรัฐบาลและนโยบายของกระทรวงเกษตรและสหกรณ์ อาทิ การตรวจสอบการจัดที่ดินทํากินให้ชุมชน การส่งเสริมระบบการเกษตรแบบแปลงใหญ่ การส่งเสริมเกษตรทฤษฎีใหม่ในเขตปฏิรูปที่ดิน เป็นต้น เพื่อลดปัญหาความเหลื่อมล้ําทางเศรษฐกิจ สังคม พัฒนาคุณภาพชีวิตและรายได้เกษตรกร รวมทั้ง จัดฝึกอบรมอาชีพการเกษตรและให้ความรู้แก่เกษตรกร นอกจากนี้ ส.ป.ก. จะยังคงดําเนินการปรับปรุงกฎหมายและระเบียบต่าง ๆ ที่ยังไม่ชัดเจน ให้มีความชัดเจนมากยิ่งขึ้นต่อไป เพื่อให้เกิดความโปร่งใสในการทํางาน และเพื่อให้เกษตรกรได้รับความเป็นธรรม
สําหรับกิจกรรมต่าง ๆ ภายในงาน อาทิ การจัดแสดงนิทรรศการด้านการพัฒนาเกษตรตามรอยเท้าพ่อ การแสดงผลงานการวิจัยในเขตปฏิรูปที่ดิน และการออกร้านจําหน่ายสินค้าของเกษตรกรในเขตปฏิรูปที่ดิน การประชุมสัมมนาเชิงปฏิบัติการ เรื่อง แนวทางการพัฒนาภาคการเกษตรเพื่อก้าวเข้าสู่ประเทศไทย 4.0 และการเสวนา เรื่อง การค้าดิจิทอล 4.0 รวมถึง การทําการตลาดผ่านสื่อดิจิทัลให้แก่เกษตรกร เจ้าหน้าที่ ส.ป.ก. นอกจากนี้ ยังมีการประกวดบทความทางวิชาการและประกวดการออกแบบตราสัญลักษณ์ 42 ปี ส.ป.ก. อีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai